કડક સુરક્ષા વચ્ચે હાફિઝ સઇદને ત્રણ સભ્યોની પ્રાંતીય ન્યાયિક સમીક્ષા બોર્ડની સામે રજૂ કરવામાં આવ્યો. પંજાબ ન્યાયીક સમીક્ષા બોર્ડનાં સભ્યોમાં ન્યાયમૂર્તિ યાવર અલી, ન્યાયમુર્તિ અબ્દુલ સામી અને ન્યાયમુર્તિ આલિયા નીલમનો સમાવેશ થાય છે. બોર્ડ સઇદ અને તેનાં ચાર સહયોગીઓ અબદુલ્લા ઉવૈદ, માલિક જફર ઇકબાલ, અબ્દુલ રહેમાન આબિદ અને કાઝી કાશીફ હુસૈનની નજરબંદી વધારવા માટે પંજાબ ગૃહવિભાગનાં એક કાયદાનાં અધિકારોની દલીલો સાંભળી રહ્યા હતા.